יזהר קנה

יזהר קנה (נולד ב-9 בפברואר 1963) הוא רואה חשבון ישראלי, שותף ומנהל משותף בפאהן קנה ושות'; כיהן כנשיא לשכת רואי חשבון בישראל. יזהר קנה נולד בפתח תקווה, לעליזה ולמוריס קנה. אביו היה יליד עיראק שעלה ארצה במבצע עזרא ונחמיה, רואה חשבון שנמנה עם מייסדי הפדרציה הבין־לאומית לרואי חשבון (IFAC) בישראל. גדל בשיכון וותיקים ברמת גן והתחנך בבית הספר ניצנים. את לימודי התיכון סיים בשנת 1981 בגימנסיה אוהל שם. ב־1982, התגייס לצה"ל ושירת כלוחם ומפקד ביחידת שקד 424 עד שנת 1983, אז יצא לקורס קצינים, ובסיומו שירת מפקד צוות במסלול הראשון בפלוגת העורב של חטיבת גבעתי. בהמשך היה קצין מבצעים של גדוד רותם בהקמה משנת 1985, ומ"פ מילואים בחטיבה. ב־2000 השתחרר משירות מילואים בדרגת סרן. קנה בעל תואר ראשון (B.A) בחשבונאות וכלכלה מאוניברסיטת תל אביב (מצטיין מחזור) ותואר שני במנהל עסקים ומימון (M.B.A) – מאוניברסיטת בר-אילן. בתקופת לימודי התואר הראשון, בשנים 1986–1988, היה נשיא מועצת אגודת הסטודנטים. ב־1987 החל לעבוד בפירמה "פאהן קנה ושות'" שנוסדה ב־1955 על ידי אביו, מוריס קנה. ב־1990, הוסמך כרואה חשבון, ב־1992 התמנה לשותף וב־2001, מונה לשותף מנהל. בתקופה זו גדלה הפירמה מכ־30 עובדים לכ־300 עובדים. ב־1995, נבחר קנה על ידי הנהלת הפדרציה הבין־לאומית של רואי החשבון (IFAC) לשמש כחבר הוועדה הבינ"ל לתקינת ביקורת חשבונאות. ב־2015, נבחר קנה לשמש כנשיא לשכת רואי החשבון בישראל. במהלך תקופת כהונתו 2015–2018 היה קנה שותף לרפורמות וחקיקות רבות, ביניהן פרויקט "הקודיפיקציה בתקני הביקורת" אשר לפיהם פועלים רו"ח בעבודתם המקצועית. רפורמה זאת באה כהמשך לתקופת כהונתו בשנים 2009–2015 כיו"ר הוועדה לתקני ונוהלי ביקורת של לשכת רו"ח בישראל, ועדה בה הוא חבר משנת 1998. חוות דעתו המקצועיות בתחום "אחריותו החוקית של רו"ח" וב "תקינת הביקורת", שימשו כהגנה במספר תביעות ייצוגיות והליכי אכיפה מנהלית של הרשות לניירות ערך ואף שימשו כבסיס לפסיקה בתחום, ביניהם פסק הדין של אוברלנד משנת 2013 ופסק הדין של טאואר סמיקונדקטור משנת 2018. בשנים 2013–2015 קנה היה גזבר כבוד של לשכת רואי החשבון בישראל. הוא פעל כיו"ר וחבר בכ־80 ועדות בלשכת רואי החשבון בישראל. קנה נמנה בעבר כמרצה בכיר באקדמיה בנושא ביקורת וחשבונאות באוניברסיטת תל אביב, באוניברסיטה הפתוחה, במכללה למנהל, באוניברסיטה העברית. הוא מרצה אורח במוסדות אקדמאיים נוספים ובלשכות מקצועיות (עו"ד, יועצי מס). קנה חבר במועצה המקצועית של לשכת רו"ח בישראל ובוועדת ההתמחות של מועצת רו"ח. בשנים 1998–2019 הוא כיהן כחבר מועצת רו"ח של משרד המשפטים ומשנת 1998 משמש קנה כחבר הוועד המרכזי של לשכת רו"ח בישראל ובנשיאות לשכת הרו"ח. קנה, שימש כיו"ר משותף דירקטוריון במוסד הישראלי לתקינה בחשבונאות וכיו"ר דירקטוריון המוסד לסקר עמיתים (אשר הוא נמנה עם מקימיו) ב־2004. בשנים 1995–1997 קנה ייצג את ישראל בוועדה הבינ"ל של רואי חשבון לכתיבת גילויי דעת בינ"ל בביקורת חשבונאות. משנת 1994, הוא חבר דירקטוריון מרכז הספורט של אוניברסיטת תל אביב, ומ־2011 עומד בראשו. הוא חבר הוועד הפועל של מוזיאון הטבע ע"ש שטיינהרדט, הפועל במסגרת אוניברסיטת תל אביב, משנת 2016. קנה נשוי לעו"ד גיל אייזנשטיין קנה ולהם ארבעה ילדים. הוא מתגורר עם משפחתו ברמת גן. מדיה וקבצים בנושא יזהר קנה בוויקישיתוף יזהר קנה, ברשת החברתית פייסבוק כתבות שונות על יזהר קנה, גלובס ה-IFRS חי ובועט: מהם השינויים הצפויים בתקינה הבינלאומית?, גלובס מבחר ראיונות של רו"ח יזהר קנה, יוטיוב רו"ח יזהר קנה - נשיא לשכת רואי החשבון בישראל, לשכת שמאי המקרקעין בישראל (ע"ר) "על הממשלה להעצים טכנולוגית את אנשי המודיעין ברשות המיסים", PC "יש עיכובים בהכנת הדוחות הכספיים במועד", מעריב "כמעט שאין רואי חשבון בפוליטיקה והמדינה מנצלת את זה. חונקים אותנו", דהמרקר יזהר קנה, שותף מנהל, באתר duns100 "השכל הישר נעלם מהמקצוע. זה חורבן לראיית החשבון", באתר גלובס חשבונאות, באתר אוניברסיטת תל אביב רו"ח יזהר קנה נבחר לנשיא לשכת רואי חשבון, באתר גלובס פרויקט הקודיפיקציה, באתר anyflip רו"ח מר יזהר קנה, באתר לשכת רואי החשבון בישראל פסק דין בנושא אחריות רואה חשבון מבקר של חברת האם על נתוני הדוחות הכספיים של חברת בת מאוחדת, באתר SRI Global Group העליון: הדין על רואי החשבון המבקרים חברה דואלית הוא הדין הזר, באתר גלובס רו"ח יזהר קנה נבחר לסגן נשיא של לשכת רואי החשבון, באתר הארץ יזהר קנה, נשיא לשכת רואי החשבון היוצא: "מי שהולך היום ללמוד ראיית חשבון, מגיע בתקופה שבה הוא ייחטף לעבודה", באתר כלכליסט רו"ח קנה יזהר, באתר המוסד הישראלי לתקינה בחשבונאות